**3-րդ կրթական հարթակ**

**6-րդ շաբաթ**

**Դասասկզբյան հարց ու պատասխան աշակերտների հետ**

* **Դասը սկսել դպրոցի ուխտով։** *Անհրաժեշտության դեպքում ուխտի տեքստը նորից մեկնաբանել։*

**Նախորդ դասի ամփոփում**

* **Գրականություն -** Գյուրջինյան, մայրենի 2, **«Մեր տունը»**, էջ 19
* Անգիր սովորել **էջ 19, «Մեր տունը»** բանաստեղծությունը, կարողանալ վերարտադրել սեփական խոսքերով և պատասխանել հետևյալ հարցերին․
  + Բանաստեղծության մեջ ինչե՞ր է նկարում երեխան։
  + Ինչո՞ւ է երեխան վերջում նկարում զինվոր։
  + Իսկ դու ինչպե՞ս կնկարես քո տունը։

**Բառագիտության կրկնողություն**

* Վերհիշել հետևյալ բառերը․
* Գիշեր ու զօր-ամբողջ օրը
* Աղավնի – թռչուն, խաղաղության խորհրդանիշ
* Վերհիշել *հետևյալ* բառերի հոմանիշները։
  + Արև - արեգ
  + Ճերմակ - սպիտակ
  + Պահպանել - պաշտպանել
  + Բոլորը - ամբողջ
* Վերհիշել հետևյալ բառերի հականիշները*:*
  + *Սպիտակ-սև*
  + Հետո-հիմա
  + Քաջ-վախկոտ
  + Գիշեր-ցերեկ

**Քերականություն** – Ձայնավորների ուղղագրությունը բառասկզբում:

* Հարցերի միջոցով ամփոփել բառասկզբում լսվող ձայնավորների ուղղագրությունը
  + ***է*** *լսվելիս՝ գրվում է* ***է, յէ*** *լսվելիս՝ գրվում է* ***ե****։*
  + ***օ*** *լսվելիս՝ գրվում է* ***օ****,* ***վօ*** *լսվելիս՝ գրվում* ***ո****։*
  + ***ը*** *լսվելիս՝ գրվում է* ***ը****։*
* Բերել օրինակներ։

**Ուղղագրություն** – Վերհիշել *Օր, օրեցօր, այսօր, միջօրե* բառերի ուղղագրությունը

**Մշակույթ** ՀՀ դրոշի մասին օրենքը:

* Ո՞ ր թվականին է ընդունվել ՀՀ դրոշի մասին օրենքը:
* Ի՞ նչ գույներից է կազմված ՀՀ դրոշը:
* Ի՞ նչ է խորհրդանշում կարմիր գույնը:
* Ի՞ նչ է խորհրդանշում կապույտ գույնը:
* Ի՞ նչ է խորհրդանշում նարնջագույնը:

***Նոր դաս։***

* **Գրականություն -** Գյուրջինյան, մայրենի, **«Մայրիկի հաշիվը»**, էջ 26
* **Բառագիտություն** – Թեմատիկ բառերի բացատրությունները, հոմանիշներ և հականիշներ և ուղղագրական բառերի ուսուցում
* **Քերականություն** – Օժանդակ բայեր
* **Մշակույթ** – Հայաստանի Հանրապետության զինանշանը

**Գրականություն**

***Հարցեր և առաջադրանքներ առարկայի չափորոշչային նվազագույն պահանջների կատարումը ստուգելու համար.***

* Վարժ կարդալ էջ 26-ի **«Մայրիկի հաշիվը»** տեքստը, կարողանալ վերարտադրել սեփական խոսքերով և պատասխանել հետևյալ հարցերին․
  + Դինուն ինչի՞ մասին հաշիվ գրեց մայրիկին։ Նա ճի՞շտ վարվեց։
  + Մայրը ինչպե՞ս ուղղեց որդու սխալը։
  + Ի՞նչ է սովորեցնում այս դասը։
  + Դինուն հաշիվ գրեց, թե մայրիկն իրեն ինչքան է պարտք ափսեները լվանալու, եղբորը քնամելու և խանութ գնալու համար։ Դինուն շատ սխալ իրեն պահեց։ Նա մայրիկից պետք է գումար չուզեր իրեն օգնելու համար
  + Մայրիկը, ով ծնված օրվանից խնամում է Դինուին, անքուն գիշերներ է անցկացնում և ներում բոլոր կատարած չաությունները, ոչինչ չուզեց Դինուից:
  + Դասը սովորեցնում է, որ պետք է միշտ հոգ տանել մեր հարազատների մասին, երբ նրանք հիվանդանում են. հատկապես՝ մայրիկների մասին:

**Բառագիտություն**

* **Սովորել հետևյալ բառերի բացատրությունները**
* Խնամել- հոգ տանել ինչ որ մեկի համար
* Կամացուկ-շատ կամաց թաքուն
* ռուփի– հնդկական դրամ
* **Սովորել *հետևյալ* բառերի հոմանիշները։**
  + նշանավոր- հայտնի
  + կարդալ - ընթերցել
  + հիմա-այժմ
  + որդի - զավակ
* **Սովորել *հետևյալ բառերի հականիշները:***
  + *Հարցնել-պատասխանել*
  + Հիվանդանալ-առողջանալ
  + Գտնել-կորցնել
  + Հիմար-խելացի
  + Դնել-վերցնել
* **Սովորել հետևյալ բառերի ուղղագրությունը․**

*Համբույր, համբուրել, ողջույն, ողջունել։*

**Քերականություն –** **Օժանդակ բայեր**

* Ներկա ժամանակ (եզակի թիվ հոգնակի թիվ)
* Անցյալ ժամանակ (եզակի թիվ հոգնակի թիվ)

***Եմ*** *օժանդակ բայն ունի երկու ժամանակ՝ ներկա և անցյալ, երկու թիվ` եզակի և հոգնակի, երեք դեմք առաջին, երկրորդ, երրորդ։*

***Ներկա ժամանակ եզակի թիվ***

*Առաջին դեմք (ես) -* ***եմ*** *.Օրինակ` Ես գնում եմ:*

*Երկրորդ դեմք (դու) -* ***ես*** *.Օրինակ` Դու գնում ես*

*Երրորդ դեմք (նա) -* ***է*** *. Օրինակ` Նա գնում է:*

**Ներկա ժամանակ հոգնակի թիվ**

*Առաջին դեմք (մենք) -* ***ենք*** *. Օրինակ` Մենք գնում ենք:*

*Երկրորդ դեմք(դուք) -* ***եք****. Օրինակ` Դուք գնում եք:*

*Երրորդ դեմք (նրանք) -* ***են*** *. Օրինակ` Նրանք գնում են:*

**Անցյալ ժամանակ եզակի դեմք**

*Առաջին դեմք (ես) -* ***էի****. Օրինակ` Ես գնում էի:*

*Երկրորդ դեմք (դու) -* ***էիր****. Օրինակ` Դու գնում էիր:*

*Երրորդ դեմք (նա) -* ***էր*** *.Օրինակ` Նա գնում էր:*

**Անցյալ ժամանակ հոգնակի դեմք**

*Առաջին դեմք (մենք) -* ***էինք*** *. Օրինակ` Մենք գնում էինք:*

*Երկրորդ դեմք(դուք) -* ***էիք****. Օրինակ` Դուք գնում էիք:*

*Երրորդ դեմք (նրանք) -* ***էին****. Օրինակ՝ Նրանք գնում էին:*

**Հանձնարարություններ - Լրացրու բաց թողնված օժանդակ բայերը**

***Ներկա ժամանակ եզակի թիվ***

*Ես կարդում ——:*

*Դու կարդում ——:*

*Նա կարդում ——:*

**Ներկա ժամանակ հոգնակի թիվ**

*Մենք կարդում ——:*

*Դուք կարդում ——:*

*Նրանք կարդում ——:*

**Անցյալ ժամանակ եզակի դեմք**

*Ես կարդում ——:*

*Դու կարդում ——:*

*Նա կարդում ——:*

**Անցյալ ժամանակ հոգնակի դեմք**

*Մենք կարդում ——:*

*Դուք կարդում ——:*

*Նրանք կարդում ——:*

**Մշակույթ : Հայաստանի Հանրապետության զինանշանը**

Հայաստանի զինանշանի հեղինակներն են ճարտարապետ Ալեքսանդր Թամանյանը և նկարիչ Հակոոբ Կոջոյանը:

Հայաստանի պետական զինանշանի վրա կարող ենք տեսնել հետևյալ պատկերները․

* Կենտրոնական մասում մեծ վահան է պատկերված։
* Վահանի վրա պատկերված են **4 այլ զինանշաններ**։ Դրանք հայկական չորս թագավորական **տոհմերի**՝ Արտաշեսյանների, Արշակունիների, Բագրատունիների և Ռուբինյանների **զինանշաններն** են:
* Վահանի ամենակենտրոնում Արարատ լեռն է, որի գագաթին **Նոյյան տապանն** է:
* Վահանի երկու կողմերում տեսնում ենք **առյուծ ու արծիվ**, որոնք խորհրդանշում են **քաջություն և ուժ**:
* Վահանի ներքևում կարող ենք տեսնել **սուր**, որը ցույց է տալիս, թե հայ ժողովրդի պայքարը հանուն ազատության և անկախության:
* Վահանի նրքևում պատկերված են նաև **փետուրն ու հասկերը**, որոնք խորհրդանշում են հայ ժողովրդի **ստեղծարար տաղանդը** և **խաղաղասեր բնույթը**:

**Հարցեր և առաջադրանքներ**

* Ովքե՞ ր են Հայաստանի Հանրապետության զինանշանի հեղինակները:
* Ո՞ ր թագավորություններն են պատկերված զինանշանի կենտրոնական մասում՝ վահանի վրա:
* Ի՞ նչ են խորհրդանշում վահանի երկու կողմից պատկերված առյուծն ու արծիվը:
* Ի՞ նչ է խորհրդանշում վահանի ներքևում պատկերված սուրը:
* Ի՞ նչ են խորհրդանշում վահանի ներքևում պատկերված փետուրն ու հասկերը:

**Հարցերին պատասխանելու կամ առաջադրանքները կատարելու համար սովորողը պետք է կարողանա․**

* Սահուն կարդալ գրականության և մշակույթի դասանյութերը և վերարտադրել սեփական խոսքերով, բնութագրել դասանյութի հերոսներին և պատասխանել դասավերջի հարցերին։
* Հասկանա ի՞նչ է ձայնավորների բառասկզբում ուղղագրության կանոնները, կարողանա բերել օրինակներ և իրարից տարբերել։
* Հասկանա ներկայացված նոր բառերի բացատրությունները, սովորի նոր հոմանիշները, հականիշները և թեմատիկ բառերի ճիշտ ուղղագրությունը
* Մասնակցի խմբային աշխատանքներին։